পাঁচদিন না! ৯ দিনের দুর্গাপুজো হয় চৌধুরী বাড়িতে, কেন এই নিয়ম?

উত্তর ২৪ পরগনা: উত্তর ২৪ পরগনার (North 24 Pargana) গাইঘাটা ব্লকের ইছাপুরে দুর্গাপুজো (Durga Puja) মানেই চৌধুরী বাড়ির পুজো । তবে এখানে পুজো চলে প্রচলিত পাঁচ দিন নয়, টানা নয় দিন ধরে। প্রায় ৬০০ বছরেরও বেশি পুরনো এই পুজো আজও টিকিয়ে রেখেছে নানা প্রাচীন আচার ও প্রথা (District news)।

একসময় এই পুজোয় প্রচলিত ছিল মোষ বা ছাগ বলির রীতি। যদিও বর্তমানে পশুবলি বন্ধ হয়েছে। তার পরিবর্তে আজও বজায় আছে বলি প্রথা, তবে এবার সবজি দিয়েই। উদ্যোক্তাদের দাবি, ২৮ বার বলি দেওয়া হয় একাধিক সবজি, যা একেবারেই অনন্য। প্রতিটি দিন মাপজোক করে ভোগ নিবেদন করা হয় দেবীকে।

আরও পড়ুন: বালি ঘোষপাড়ার দুর্গাপুজোর প্যান্ডেলে প্রকৃতির ছোঁয়া পাটের ব্যবহারে অপরূপ মণ্ডপসজ্জা

এই পুজোতে আরও একটি বিশেষ প্রথা চোখে পড়ে— গণেশের পাশে কলাবউ থাকেন না। বিসর্জনের ক্ষেত্রেও রয়েছে অভিনব রীতি। প্রথমে চৌধুরী বাড়ির প্রতিমার বিসর্জন হয়, তারপরে এলাকায় অন্য প্রতিমাগুলির বিসর্জন দেওয়া হয়।

প্রথা, ঐতিহ্য ও লোকবিশ্বাসে ভরপুর এই পুজোকে কেন্দ্র করে স্থানীয়দের মধ্যে প্রতি বছরই দেখা যায় অপরিসীম উৎসাহ। শুধু ইছাপুর নয়, আশপাশের বহু গ্রাম থেকে ভিড় জমান দর্শনার্থীরা। তাই নয় দিনের এই দুর্গোৎসব এখনও সমানভাবে আকর্ষণীয় হয়ে উঠেছে সকলের কাছে।