রাজ্যে কমেছে বৃত্তি পরীক্ষার্থীর সংখ্যা, হাল ফেরাতে রাজ্য সরকারের কাছে আবেদন প্রাথমিক শিক্ষা উন্নয়ন পর্ষদের

উত্তর ২৪ পরগনা: কোভিড (Covid) পরবর্তী সময়ে রাজ্যে ক্রমশ কমছে বৃত্তি পরীক্ষার হার। যেখানে মহামারির আগে প্রায় ৪ লক্ষ ৫০ হাজার শিক্ষার্থী এই পরীক্ষায় বসতেন, বর্তমানে সেই সংখ্যা নেমে এসেছে মাত্র ১ লক্ষ ৭ হাজারে (District News)।

প্রাথমিক শিক্ষা উন্নয়ন পর্ষদের দাবি, এর প্রধান কারণ রাজ্যের বহু প্রাথমিক বিদ্যালয় বন্ধ হয়ে যাওয়া। এই পরিস্থিতিতে বৃত্তি পরীক্ষার ঐতিহ্য ও গুরুত্ব পুনরুদ্ধার করতে রাজ্য সরকারের কাছে মানবিক আবেদন জানিয়েছে পর্ষদ।

আরও পড়ুন: ২৬-এর দিক নির্দেশ জয় প্রকাশ মজুমদারের

পর্ষদের সদস্য স্বপন বিশ্বাস বলেন, “কোভিডের পর থেকে অনেক স্কুলে পড়ুয়া কমে গেছে, বৃত্তি পরীক্ষার আগ্রহও হ্রাস পেয়েছে। আমরা চাই রাজ্য সরকার উদ্যোগ নিয়ে পরীক্ষার আগের উৎসাহটা ফিরিয়ে আনুক।”

এক অভিভাবক বলেন, “আগে সবাই বৃত্তি পরীক্ষার প্রস্তুতি নিত, এখন অনেকেই জানেই না কবে পরীক্ষা হয়। স্কুলগুলো সক্রিয় হলে আবার উৎসাহ ফিরে আসবে।”

প্রাথমিক শিক্ষা মহলের মতে, বৃত্তি পরীক্ষা শুধু আর্থিক সহায়তার উপায় নয়, এটি শিক্ষার্থীদের মধ্যে প্রতিযোগিতামূলক মানসিকতা তৈরির অন্যতম ভিত্তি। তাই পরীক্ষার হার ফেরাতে সরকার ও শিক্ষাপ্রতিষ্ঠান, দু’পক্ষের উদ্যোগই জরুরি।